Στα 321,3 δισ. ευρώ διαμορφώθηκε το δημόσιο χρέος της κεντρικής κυβέρνησης το 2015, σημειώνοντας μείωση κατά 2,8 δισ. ευρώ έναντι του 2014 (324,1 δισ. ευρώ).

Παράλληλα, σύμφωνα με το ετήσιο δελτίο εξέλιξης του δημοσίου χρέους, το οποίο δόθηκε σήμερα στη δημοσιότητα από το υπουργείο Οικονομικών, το χρέος της γενικής κυβέρνησης ανήλθε στα 311,452 δισ. ευρώ.

Το περασμένο έτος, το 82% του δημόσιου χρέους της χώρας οφειλόταν στον επίσημο τομέα (άλλα κράτη - μέλη της Ε.Ε. και διεθνούς οργανισμούς), ενώ το υπόλοιπο ποσοστό, στον ιδιωτικό τομέα.